**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 21.06.2024

# Návrh Záverečného účtu

**Bratislavského samosprávneho kraja za rok 2023**

Materiál predkladá: Materiál obsahuje:

Mgr. Juraj Droba, MBA, M.A.1. Návrh uznesenia

predseda BSK 2. Dôvodová správa

3. Návrh ZÚ BSK za rok 2023

4. Správa nezávislého audítora

5. Stanoviská komisií Z BSK

Zodpovedný:

Ing. Patrícia Mešťan, MA

riaditeľka

Úradu Bratislavského samosprávneho kraja

Ing. Marek Vlčej

Riaditeľ Odboru financií

Úradu Bratislavského samosprávneho kraja

Spracovatelia:

Ing. Marek Vlčej Bc. Renáta Pipašová Mgr. Rudolf Zaťko Ing. Božena Šarayová

riaditeľ OF ref. odd. rozp. a dotácií ref. odd. rozp. a dotácií ref. odd. rozp. a dotácií

Ing. Eva Zubčáková Mgr. Veronika Paráková Ing. Jana Sandtnerová Ing. Veronika Bebjaková

ref. odd. rozp. a dotácií ref. odd. rozp. a dotácií ref. odd. rozp. a dotácií ref. odd. rozp. a dotácií

Mgr. Radoslav Packa Alexandra Bučková Ing. Daniela Hacherová

ref. odd. rozp. a dotácií ref. odd. rozp. a dotácií ref. odd. účtovníctva

Bratislava

jún 2024

N á v r h u z n e s e n i a

**UZNESENIE č. ....../2024**

zo dňa 21.06.2024

Zastupiteľstvo Bratislavského samosprávneho kraja po prerokovaní materiálu

**A b e r i e n a  v e d o m i e**

A.1 Stanovisko hlavného kontrolóra Bratislavského samosprávneho kraja,

A.2 Správu nezávislého audítora,

**B schvaľuje**

B.1 **Záverečný účet Bratislavského samosprávneho kraja za rok 2023** v súlade s § 16 ods. 10 písm. a) zákona č. 583/2004 Z. z. o rozpočtových pravidlách územnej samosprávy a o zmene niektorých zákonov v znení neskorších predpisov **s výrokom**:

**Celoročné hospodárenie Bratislavského samosprávneho kraja za rok 2023 sa schvaľuje bez výhrad.**

B.2 **Výsledok hospodárenia za rok 2023** **v objeme** **14 743 225,94 EUR** v súlade s § 10 ods. 3 písm. a) a b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov:

|  |  |
| --- | --- |
| **Ukazovateľ** | **Plnenie/čerpanie rozpočtu k 31.12.2023  v EUR** |
| Bežné príjmy | 242 768 413,67 |
| Bežné výdavky | 206 728 787,74 |
| **Bilancia bežného rozpočtu** | **36 039 625,93** |
| Kapitálové príjmy | 8 932 107,09 |
| Kapitálové výdavky | 51 810 162,43 |
| **Bilancia kapitálového rozpočtu** | **-42 878 055,34** |
| **Prebytok/schodok rozpočtu bez finančných operácií** | **-6 838 429,41** |
| Príjmové finančné operácie | 59 616 897,41 |
| Výdavky na finančné operácie | 6 398 029,94 |
| **Bilancia finančných operácií** | **53 218 867,47** |
| Príjmy a príjmové finančné operácie spolu | 311 317 418,17 |
| Výdavky a výdavky na finančné operácie spolu | 264 936 980,11 |
| **Bilancia rozpočtu vrátane finančných operácií celkom** | **46 380 438,06** |
| Vylúčenie FP podľa § 16 ods. 6 zákona č. 583/2004 Z. z. | **-31 637 212,12** |
| **Zostatok finančných prostriedkov po úprave celkom** | **14 743 225,94** |

B.3. **vytvoriť z prebytku rozpočtu za uplynulý rok rezervný fond v objeme** **14 743 225,94 EUR** v súlade s § 15 ods. 4 zákona č. 583/2004 Z. z. o rozpočtových pravidlách územnej samosprávy a o zmene niektorých zákonov v znení neskorších predpisov

**Dôvodová správa**

Bratislavský samosprávny kraj v zmysle ustanovenia § 16 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v  znení neskorších predpisov po ukončení rozpočtového roka povinne súhrnne spracoval údaje o rozpočtovom hospodárení do záverečného účtu, finančne usporiadal svoje hospodárenie za rok 2023 a v zmysle § 11 ods. 2 písm. d) zákona NR SR č. 302/2001 Z. z. o samospráve vyšších územných celkov v znení neskorších predpisov ho predkladá na schválenie v Zastupiteľstve Bratislavského samosprávneho kraja.

Návrh Záverečného účtu predstavuje súhrnný dokument o výsledkoch rozpočtového hospodárenia Bratislavského samosprávneho kraja za rok 2023, ktorý vychádza z údajov účtovnej závierky BSK za rok 2023, ktorá bola v súlade ustanovením § 16 ods. 3 zákona o rozpočtových pravidlách územnej samosprávy overená audítorom a finančných výkazov.

Návrhu záverečného účtu Bratislavského samosprávneho kraja za rok 2023 obsahuje plnenie príjmov a čerpanie výdavkov rozpočtu v roku 2023, zúčtovanie finančných vzťahov so štátnym rozpočtom, vrátane finančných vzťahov k príspevkovým a rozpočtovým organizáciám v zriaďovateľskej pôsobnosti BSK, prehľad o majetku, pohľadávkach a záväzkoch samosprávneho kraja v členení za Úrad BSK, príspevkové a rozpočtové organizácie samosprávneho kraja, prehľad o tvorbe a použití peňažných fondov BSK, prehľad o stave a vývoji dlhu a prehľad o poskytnutých dotáciách v zmysle VZN BSK č. 5/2020 v znení VZN BSK 4/2021 o poskytovaní dotácií z rozpočtu BSK. Súčasťou záverečného účtu je aj hodnotiaca správa programového rozpočtu.

**Príjmy celkom dosiahli sumu 311,32 mil. EUR. Bežné príjmy na konci roka 2023 dosiahli úroveň takmer 242,77 mil. EUR (plnenie na 103,41%). Kapitálové príjmy dosiahli iba 8,93 mil. EUR oproti pôvodne očakávaným takmer 18,52 mil. EUR. Výdavky celkom dosiahli sumu 264,94 mil. EUR, z toho bežné výdavky sa vyčerpali vo výške takmer 206,73 mil. EUR, čo predstavuje čerpanie na 90,97% rozpočtu. Kapitálový rozpočet bol vyčerpaný na 48,21% (51,81 mil. EUR). Prijatý bol úver vo výške 15,5 mil. EUR zo Slovenskej sporiteľne, a úver z NDF II vo výške 26,6 mil. EU. Do rozpočtu boli zapojené zostatky z minulých rokov vo výške 4,46 mil. EUR, časť rezervného fondu vo výške 12,53 mil. EUR. Splatené boli istiny vo výške 5,96 mil. EUR a dlhová zaťaženosť BSK dosiahla k 31.12.2023 úroveň 41,51 % k bežným príjmom roku 2022, teda vo výške 86,42 mil. EUR.**

**Rozpočtové hospodárenie za  rok 2023 vrátane finančných operácií skončilo  prebytkom v objeme 14,73 mil. EUR**.

BSK bol k 31.12.2023 zriaďovateľom 80 organizácií:

* 57 rozpočtových organizácií (42 stredných škôl, 1 školský internát a 14 sociálnych zariadení)
* 23 príspevkových zariadení (14 stredných škôl, 4 divadlá, 3 kultúrne zariadenia,1 polikliniku a 1 cestársku spoločnosť).

Aj v roku 2023 mal BSK vlastnícky podiel v troch spoločnostiach:

Obrázok, na ktorom je text

Automaticky generovaný popis

Návrh záverečného účtu Bratislavského samosprávneho kraja za rok 2023 bol v zmysle § 19e ods. 1, písm. c) zákona NR SR č. 302/2001 Z. z. o samospráve vyšších územných celkov predložený hlavnému kontrolórovi za účelom vypracovania odborného stanoviska a v súlade s § 9 ods. 3 zákona NR SR č. 302/2001 Z. z. o samospráve vyšších územných